沈淳 (嘉靖進士)

沈淳（），字仲龐，號孟湖，浙江杭州府海寧縣（今海宁市许村镇李家村小漾里）人，竈籍，明朝政治人物。

 生平 
嘉靖二十二年（1543年）癸卯科浙江鄉試第四十二名舉人。嘉靖三十二年（1553年）中式癸丑科會試第三百十一名，三甲第一百二十八名進士。刑部观政，授福建建宁府推官，选授礼科给事中，三十七年五月查催各处钱粮。三十九年九月升礼科右，四十年六月户科左，四十一年四月升吏科都，四十二年掌南都官员考察。忤當國意，奔母喪歸。奉養父親，二十年不應召《海宁县志》：沈淳号孟湖，嘉靖癸卯举于卿，癸丑成进士，初司理建宁，往案狱，掾好文，深私意指，淳至叹曰：人奈何以三尺法为戏。益自审慎论报，无留牍焉。有罗波者坐死罪，三十年不决，淳立讯出之。旁郡县称平，争赴理之，然察吏不少贷。吏某墨者也，自揣谴谪不免，乃铸金人，座子为鳌山岛屿形，阴匿之舆中，淳微知之，正色曰：拂云之樹宁假卿恩，侧其下，亟罢去，毋污乃公牍也。吏自免归。淳终不斥言其姓字，一时中丞、御史交章荐之。召拜礼垣，累迁吏科都给事中，方入谏院也，跪请于父坦斋曰：儿无状，乞身许国，当效节官下，愿大人弗念。用是弹劾不避权贵，中朝惮之，语袁少傅炜、杨少师博曰：国家大计，朝政是非，惟谏官得言之，宰相得行之，宁自甘负国为三公，更引为重。诸所建言犯时讳者，辄焚其草，如嚴左道、端紀法、厲庶官、恤民隐，所以正人心、固邦本者，并见施行。时柄相引用皆墨吏也，嘗一疏黜大吏二十馀人，朝野并震。会有齮龁少保胡新都者，拟詔狱，举朝睨不发声，淳独抗疏，盛推胡保障功，若从吏议，天下解体矣。以此大忤当国意，奔母丧归。奉父承欢，二十年不应召（右見副使许岳志铭，太常卿陈与郊行状）。。

縣立有“青琐侍臣”牌坊，乾隆十三年被毁。

 家族 
曾祖沈本；祖父沈賢，壽官；父沈世榮，號坦斋，官主簿。前母張氏；母孔氏。具慶下。弟沈湛、沈治、沈淑（生员）、沈洙。

子啓經、啓繻、啓綱（號環洲、乙酉举人）、啓綖（號带洲、舉人）。女儿沈纫兰，女婿黄承昊。

曾孫沈令式，字雲中，順治己丑進士，官至福建提学佥事。

参考文献

Category:沈姓
Category:竈籍進士
Category:海宁人
Category:明朝刑部觀政
Category:明朝建寧府推官
Category:明朝礼科给事中
Category:明朝戶科左給事中
Category:明朝吏科都給事中